

 **MINISTRIA E DREJTËSISË**

**DREJTORIA E PËRGJITHSHME EKONOMIKE DHE SHËRBIMEVE MBËSHTETËSE**

**DREJTORIA E BUXHETIT DHE MENAXHIMIT FINANCIAR**

**SEKTORI I BUXHETIT**

Nr. \_\_\_\_\_\_Prot. Tiranë, më \_\_\_\_\_\_\_\_\_ 2020

Lënda**:** Dërgohen raportet e monitorimit për 4-mujorin e parë të vitit 2020.

**MINISTRISË SË FINANCAVE DHE EKONOMISË**

Tiranë

Në zbatim të Ligjit Nr.9936, datë 26.06.2008 “Për menaxhimin e sistemit buxhetor në Republikën e Shqipërisë”, i ndryshuar, Ligjit Nr.88, datë 18.12.2019 “Për buxhetin e vitit 2020”, Udhëzimit plotësues Nr.2, datë 20.01.2020 “Për zbatimin e Buxhetit të vitit 2020”, i ndryshuar, si edhe Udhëzimit të Ministrisë së Financave, Nr. 9, datë 20.03.2018 “Për procedurat standarte të zbatimit të buxhetit”, i ndryshuar, Udhëzimit nr.22 datë 17.11.2016 “Për procedurat standarte të Monitorimit të buxhetit për njësitë e qeverisjes qendrore”, ju dërgojmë raportet e monitorimit të buxhetit për 4-mujorin e parë të vitit 2020, duke analizuar performancën financiare të programeve buxhetore për Ministrinë e Drejtësisë në përputhje me objektivat dhe realizimin e produkteve.

Ministria e Drejtësisë ka administruar dhe menaxhuar fondet buxhetore për nëntë programe buxhetore konkretisht:

* 1. *Planifikim, Menaxhim dhe Administrim*
	2. *Ndihma Juridike Falas*
	3. *Publikime Zyrtare*
	4. *Mjekësia Ligjore*
	5. *Sistemi i Burgjeve*
	6. *Shërbimi i Përmbarimit Gjyqësor*
	7. *Shërbimet për Çështjet e Birësimeve*
	8. *Shërbimi i Kthimit dhe Kompensimit të Pronave*
	9. *Shërbimi i Provës*

**Realizimi i fondeve buxhetore për periudhën 4-mujore sipas programeve të Ministrisë së Drejtësisë, rezulton si më poshtë:**

**Në mijë lekë**



**Në mijë lekë**

|  |  |  |  |
| --- | --- | --- | --- |
| **Ministria e Drejtesisë** | **Buxheti**  | **Realizimi** | **%** |
| **2020** | **FAKT** |
| Financimm i Huaj | 225,000 | 102,708 | 46% |
| **Totali** | **225,000** | **102,083** | **46%** |

Realizimi i fondeve buxhetore për periudhën 4-mujore për Ministrinë e Drejtësisë

Në mijë lekë

Realizimi i Buxhetit sipas Zërave Kryesorë të Shpenzimeve

Në mijë lekë

 Në total për Ministrinë e Drejtësisë, për vitin 2020, fondet e akorduara janë realizuar 59%. Më poshtë paraqesim analizën sipas zërave:

* Shpenzimet e personelit në masën 93%
* Shpenzimet operative në masën 66 %
* Shpenzimet kapitale në masën 57 %
* Financimi i huaj në masën 100 %

Siç shihet edhe në grafikun e mësipërm, ecuria e realizimit të shpenzimeve është e mirë gjë që tregon se pothuajse të gjitha institucionet e Ministrisë së Drejtësisë, kanë punuar për të përmbushur objektivat, për të realizuar produktet e përfituara të cilat kanë qënë të parashikuara në programet e tyre, duke përdorur me efiçencë dhe efektivitet fondet buxhetore të akorduara për çdo zë shpenzimesh.

**Shpenzimet e personelit** janë realizuar në masën rreth 93 %. Realizimi në këto shifra vjen si rezultat i vendeve vakante në Ministrinë e Drejtësisë. Këto janë të pasqyruara në analizat e mëposhtme për çdo institucion në veçanti.

**Shpenzimet operative** janë realizuar në masën 66%. Ky realizim vjen si rezultat i pezullimit të procedurave të prokurimit, në zbatim të Udhëzimeve të Agjencisë së Prokurimit Publik, që lidhen me situatën e gjëndjes së fatkeqësisë natyrore nga COVID 19.

Në disa institucione të vartësisë procedurat e prokurimit janë në proces, në Sistemin e Burgjeve është duke u lidhur kontrata rreth 33,000,000 lekë për blerje këpucësh, gjithashtu është duke u mbyllur dhe procedura për blerje medikamentesh , rreth 47,000,000 lekë për Spitalin e Burgjeve.

**Shpenzimet kapitale**, janë realizuar në masën 57 %, kundrejt planit të periudhës. Realizimi në këto nivele ka të bëjë me faktin që një pjesë e projekteve të investimeve janë në proces prokurimi. Blerjet e pajisjeve elektronike janë duke u prokuruar nga Agjencia Kombëtare e Shoqërisë së Informacionit, kurse blerjet e automjeteve për Sistemin e Burgjve janë duke u prokuruar nga Agjencia e Blerjeve të Përqëndruara.

Fondet e miratuara me ligjin Nr.88, datë 18.12.2019 “Për buxhetin e vitit 2020” për Ministrinë e Drejtësisë janë ***10,846,390,000 lekë****.* Në zbatim të Aktit Normativ nr.6, datë 20.03.2020 “Për disa ndryshime në ligjin nr.88, datë 18.12.2019 “Për buxhetin e vitit 2020””, shpenzimet korente janë pakësuar ***40,000,000 lekë***, dhe me Aktin Normativ nr.15 datë 15.04.2020 “Për disa ndryshime në ligjin nr.88, datë 18.12.2019 “Për buxhetin e vitit 2020””, janë pakësuar shpenzimet korente me ***56,775,000 lekë*** dhe shpenzimet kapitale me ***100,000,000 lekë.*** Me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej ***10,000,000 lekë.*** Buxheti vjetor i rishikuar për vitin 2020 për Ministrinë e Drejtësisë, është ***10,659,715,000 lekë.***

Shpenzimet kapitale me financim të brendshëm, janë pakësuar me ***100,000,000 lekë*** si më poshtë

* Në programin Planifikim, Menaxhim dhe Administrim janë pakësuar ***50,000,000 lekë***
* Në programin e Sistemit të Burgjeve janë pakësur ***50,000,000 lekë***

Shpenzimet Kapitale me Financim të Brendshëm të Miratuara me ligjin Ligjit Nr.88, datë 18.12.2019 “Për buxhetin e vitit 2020” ishin planifikuar ***539,174,000 lekë***. Plani i rishikuar është në vlerën ***439,174,000 lekë.***

Shpenzimet korente janë pakësuar në total në vlerën ***96,675,000 lekë***

* Në programin Planifikim, Menaxhim dhe Administrim janë pakësuar ***79,034,000 lekë***
* Në programin Ndihma Jurike janë pakësuar ***24,300,000 lekë***
* Në programin e Publikimeve Zyrtare janë pakësuar ***2,947,000 lekë***
* Në programin e Mjekësisë Ligjore janë pakësuar ***1,060,000 lekë***
* Në programin e Shërbimit të Përmbarimit Gjyqësor janë pakësuar ***8,050,000 lekë***
* Në programin Shërbimet për Çështjet e Birësimeve janë pakësuar ***150,000 lekë***
* Në programin e Shërbimit të Kthimit dhe Kompensimit të Pronave janë pakësuar ***25,704,000 lekë***
* Në programin e Shërbimit të Provës janë shtuar ***44,570,000 lekë***

Shpenzimet korente të miratuara me ligjin Nr.88, datë 18.12.2019 “Për buxhetin e vitit 2020” për Ministrinë e Drejtësisë janë ***10,082,216,000 lekë***. Për Ministrinë është shtuar dhe fondi i veçantë në vlerën ***10,000,000 lekë***, plani i rishikuar për shpenzimet korrente në fund të 4-mujorit të parë të vitit 2020, është në total ***9,995,541,000 lekë***. Përsa i përket shpenzimeve kapitale me financim të huaj, për vitin 2020, janë planifikuar ***225,000,000 lekë.*** Për katërmujorin e parë të vitit 2020, në këtë zë të shpenzimeve, nuk ka ndryshim të fondeve kundrejt atyre të miratuara.

 Monitorimi i Shpenzimeve dhe Produkteve sipas programeve

1. Programi “Planifikim, Menaxhim dhe Administrim”

Ky program përfshin 3 (tre) institucione te varësisë dhe konkretisht:

1. *Aparatin e Ministrisë*
2. *Agjensinë për Mbikqyrjen e Falimentimit*
3. *Arkivën Shtetërore të Sistemit Gjyqësor*

Realizimi i shpenzimeve korrente dhe kapitale për këtë program, krahasuar me planin e periudhës rezulton të jetë 57 %. Më poshtë paraqesim analizën sipas zërave kryesorë të shpenzimeve:

* + Shpenzimet e personelit 62 %
	+ Shpenzimet e tjera operative 41 %
	+ Shpenzimet kapitale 1,3%

**Realizimi i Fondeve të Programit**

 në mijë lekë

Buxheti fillestar i akorduar, në zbatim të Ligjit Nr.88, datë 18.12.2019 “Për buxhetin e vitit 2020”, për Planifikim, Menaxhim dhe Administrim, ka qënë ***805,300,000 lekë***, me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej ***2,000,000 lekësh***, me **Aktin Normativ nr.6, datë 20.03.2020** “Për disa ndryshime në ligjin nr.88, datë 18.12.2019 “Për buxhetin e vitit 2020””, ***janë pakësuar 44,043,000 lekë shpenzime korente***. ***Me Aktin Normativ nr.15 datë 15.04.2020*** “Për disa ndryshime në ligjin nr.88, datë 18.12.2019 “Për buxhetin e vitit 2020””, ***janë pakësuar 34,991,000 lekë shpenzime korente dhe 50,000,000 lekë shpenzime kapitale***. Plani i buxhetit të rishikuar për këtë program është **678,266,000 lekë.**

Për programin Planifikim, Menaxhim dhe Adminstrim, ***shpenzimet e personelit janë realizuar në masën 62%***. Realizimi rezulton i ulët, pasi në Aparatin e Ministrisë së Drejtësisë kanë qënë mesatarisht ***30 vendet vakante*** për periudhën raportuese. ***Shpenzimet operative janë realizuar në masën 41%***. Realizimi në këtë masë i shpenzimeve operative, ka ardhur per shkak të pezullimit të procedurave të prokurimit, në zbatim të Njoftimit nr.2339, datë 27.03.2020, dhe njoftimeve vijuese, të Agjencisë së Prokurimit Publik, që lidhen me situatën e gjëndjes së fatkeqësisë natyrore nga COVID 19. Gjithashtu nuk janë realizuar shpenzimet për udhëtime dhe dieta brenda dhe jashtë vendit dhe pritet realizimi i procedurave nga Agjencia e Blerjeve të Përqëndruara.

Për 4-mujorin e parë të vitit 2020 në Programin **“Planifikim, Menaxhim dhe Administrim”**, në funksion të veprimtarisë kryesore dhe përmbushjen e objektivave të përcaktuara, janë parashikuar 7 produkte për shpenzimet korrente.

Produket sipas institucioneve janë analizuar si më poshtë:

**Aparati i Ministrisë,** ka si objektiv hartimin e legjislacionit dhe përgatitjen e projektakteve në fushën e përgjegjësisë shtetërore të Ministrisë së Drejtësisë dhe dhënien e mendimit të specializuar për aktet Ligjore dhe nënligjore të ardhura nga Ministritë e Linjës, përkthimet zyrtare për në fushën penale e civile dhe mirëfunksionimin e Ministrisë së Drejtësisë.

* Produkti i parë është **“Projektligje dhe projektvendime të hartuara dhe të vlerësusara”** janë planifikuar 554 akte dhe janë realizuar 554 akte ligjore dhe nënligjore. Projektaktet për vlerësim vijnë në Ministrinë e Drejtësisë nga ministritë e linjave dhe institucione të tjera. Të gjitha aktet e ardhura për vlerësim janë vlerësuar nga specialistët e Drejtorisë së Vlerësimit të Legjislacionit.
* Produkti i dytë **“Profesione të lira të monitoruara”**, vlerësohet nëpërmjet inspektimeve që kryhen nga Drejtoria e Derregullimit, Lejeve, Licensave dhe Monitorimit. Për këtë produkt janë planifikuar 5 inspektime të cilët janë realizuar plotësisht gjatë periudhës 4-mujorit të pare të vitit 2020. Inspektimet kryhen në bazë planifikimi por edhe ankesave të paraqitura pranë Ministrisë së Drejtësisë dhe planifikimi i inspektimeve tematike nga Drejtoria e Derregullimit, Lejeve, Licencave dhe Monitorimit.
* Produkti i tretë është **“Përkthime zyrtare të kryera në fushën penale dhe civile**” nga 12,844 faqe të planifikuara për tu përkthyer janë realizuar 12,567 faqe. Vlen për tu theksuar se për realizimin e tyre përveç punonjësve të sektorit të përkthimeve në Ministrinë e Drejtësisë angazhohen përkthyes të jashtëm të liçensuar.
* Produkti i katërt **“të mitur të mbikqyrur”**. Me Vendimin e Këshillit të Ministrave Nr.314, datë 15.05.2019 “Për Organizimin, funksionimin, si dhe përcaktimin e rregullimeve specifike lidhur me strukturën dhe organikën e Qendrës së Parandalimit të Krimeve të të miturve” dhe me Urdhërin e Kryeministrit nr. 115, datë 04.09.2019 “Për miratimin e strukturës dhe organikës së Qëndrës së Parandalimit të krimeve të të miturve dhe të rinjve” është ngritur ky institucion. Sektori i Burimeve Njerëzore në bashkëpunim DAP po zhvillon të gjitha procedurat për rekrutimin e stafit të qendrës.
* Produkti i pestë **“të mitur të trajtuar”,** është miratuar me Vendimin e Këshillit të Ministrave Nr.233, datë 17.04.2019 "Për përcaktimin e rregullimeve të veçanta lidhur me funksionimin e mjediseve, të nivelit të sigurisë së tyre dhe standardet e programeve të edukimit e të rehabilitimit, në rastet e kufizimit të lirisë së të miturve. Ky produkt nuk ka realizim, pasi nuk është ngritur ende Instituti i të miturve dhe për vitin 2020, janë pakësuar fondet buxhetore të planifikuara për këtë institucion, me aktet normative nr.6, datë 20 03.2020 dhe nr.15, datë 15.04.2020 “Për disa ndryshime në Ligjin nr.88, datë 28.12.2020 ‘Për buxhetin evitit 2020”.

**Arkivi Shtetëror për Sistemin Gjyqësor**

Ky institucion, ka si objektiv pranimin për administrim dhe ruajtje të përhershme të dokumentave me rëndësi historike dhe kombëtare të gjykatave të shkallës së parë dhe të dytë. Realizimi i shpenzimeve për këtë institucion, krahasuar me planin e periudhës, është në **masën 49 %.** Produkti i këtij institucioni është “Përthithja e fondeve arkivore të gjykatave”, nga ***10,000 dosje që janë të planifikuara*** ***janë përthithur 1,290 dosje*** (të dërguara nga gjykatat). Theksojmë se, ***realizimi i këtij produkti është në masën 100%, janë përthithur të gjitha dosjet që kanë dërguar gjykatat,*** por si rezultat i shpalljes e gjëndjes së fatkeqësisë natyrore nga COVID 19 dhe mbylljes së përkohëshme të gjykatave kërkesat për arkivim kanë qënë shumë të ulëta.

Shpenzimet kapitale janë planifikuar për projektin “Rikonstruksion i godinës së Arkivës Gjyqësore”. Procedura për këtë projekt ka nisur dhe është në fazën e vlerësimit të operatorëve të ofertuar.

**Agjensia e Mbikqyrjes së Falimentimit**

Agjencia e Mbikqyrjes së Falimentit ka planifikuar produktin mbikqyrja e administratorëve të falimentimit nga ***8 të planifikuara janë realizuar 4.*** Rinovimi i licencave të Administratorëve është planifikuar të bëhet në muajin Tetor dhe procesi i mbikqyrjes është realizuar nëpërmjet e-maileve në periudhën Janar-Shkurt, pasi në muajt e tjerë të periudhës së raportimit gjykatat e kanë pezulluar aktivitetin e tyre dhe si pasojë nuk është realizuar as mbikqyrja e Aministratoreve të Falimentimit, sepse nuk ka patur asnjë zhvillim të ri për këto subjekte. Shpenzimet kapitale do të realizohen sipas nevojave në vijim të vitit 2020.

***Për*** ***Aparatin e Ministrisë***, në shpenzimet kapitale janë planifikuar ***6 projekte***. Ecuria e realizimit të tyre jepet më poshtë:

1. Projekti **“Pajisje elektronike”** janë dërguar kërkesat në Agjencinë Kombëtare të Shoqërisë së Informacionit dhe pritet kryerja e procedurës nga ky institucion.
2. Projekti **“Pajisje zyre”.** Jrealizimi I këtij projekti është në pritje të detajimit sasior dhe llojit të artikujve nga sektori i shërbimeve në Aparatin e Ministrisë.
3. Projekti **“Rehabilitimi emergjent i Arkivës së Ministrisë së Drejtësisë**”. Janë realizuar 100% të punimeve në vitin 2019, jemi në fazën e përzgjedhjes të operatorit ekonomik që do të kryejë kolaudimin.
4. **TVSH-Misioni Euralius** dhe **TVSH për asistencën teknike të projektit IPA II**. (Kontrata sektoriale lufta kundër korrupsionit) është bërë likuidimi sipas faturave të paraqitura pranë Sektorit të Financës.
5. Për projektin “**Kryerja e aktekspertizës së thelluar për rehabilitimin emergjent të godinës së Ministrisë së Drejtësisë për shkak të tërmetit të datës 26.11.2019”** (Bazuar në VKM nr. 26, datë 15.01.2020)”. është kryer raporti i vlerësimit të gjëndjes strukturore të godinës dhe pritet të vijojë procedura me Institutin e Ndërtimit.
6. Për projektin **“Rehabilitimin emergjent i godinës së Ministrisë së Drejtësisë për shkak të tërmetit të 26.11.2019”.** jemi në pritje të Akt-ekspertizës së thelluar dhe preventivit të detajuar të dëmeve që duhen të riparohen.

***Programi Planifikim, Menaxhim dhe Administrim, për periudhën raportuese, nuk ka detyrime të prapambetura të krijuara rishtazi.***

**2. Programi “Ndihma Juridike”**

Programi synon dhënien e ndihmës juridike falas, për personat që plotësojnë kushtet për këshillim ligjor dhe përfaqësim në çështje gjyqësore, e gjitha kjo në zbatim të ligjit për Nihmën Juridike Falas. Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Ndihmën Juridike është **76,000,000 lekë,** me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej **100,000 lekësh**, me Aktin Normativ nr.6, datë 20.03.2020 “Për disa ndryshime në ligjin nr.88, datë 18.12.2019 “Për buxhetin e vitit 2020””, janë pakësuar **15,800,000 lekë** shpenzime korente. Me Aktin Normativ nr.15 datë 15.04.2020 “Për disa ndryshime në ligjin nr.88, datë 18.12.2019 “Për buxhetin e vitit 2020””, **janë pakësuar 8,500,000 lekë shpenzime korente.** Plani i rishikuar për këtë program është **51,800,000 lekë.** Realizimi i shpenzimeve sipas zërave paraqitet si më poshtë:

* Shpenzime personeli 34 %
* Shpenzime operative 0,8 %

**Realizimi i Fondeve të Programit**

 në mijë lekë

Realizimi i shpenzimeve i krahasuar me planin e periudhës është në masën 18%. Shpenzimet e personelit janë realizuar në masën 50%, pasi kjo drejtori është në proces të rekrutimit të punonjësve të rinj, nga 25 punonjës në strukturë 14 janë vende vakante. Shpenzimet operative janë realizuar 0,8% si rezultat i pezullimit të procedurave të prokurimit, në zbatim të Udhëzimeve të Agjencisë së Prokurimit Publik, që lidhen me situatën e gjëndjes së fatkeqësisë natyrore nga COVID 19.

Ndihma juridike për 4-mujorin e parë të viti 2020 ka planifikuar 2 produkte:

* Produkti i parë është dhënia e ndihmës Juridike Parësore dhe Dytësore nga 256 raste të planifikuara janë realizuar 75 raste.
* Produkti i dytë është dhënia e ndihmës juridike për gratë nga 110 raste të planifikuara janë realizuar 18 raste.

Arsyeja e mosrealizimit të plotë të produkteve lidhet kryesisht me situatën e krijuar për shkak të pandemisë së Covid-19. Gjithashtu Drejtoria e Ndihmës Juridike Falas vazhdon të jetë në proces rekrutimi për plotësimin e organikës së saj.

Për kete drejtori, nuk ka fonde të planifikuara fonde për shpenzimet kapitale.

***Programi Ndihma Juridike, për periudhën raportuese, nuk ka detyrime të prapambetura të krijuara rishtazi.***

**3. Programi “Publikime Zyrtare”**

Realizimi i shpenzimeve për 4-mujorin e parë të vitit 2020 për këtë program, krahasuar me planin e periudhës, është në **masën 71 %,** ose sipas zërave kryesorë:

* + Shpenzimet e personelit 86%
	+ Shpenzimet e tjera operative 45%
	+ Shpenzimet kapitale 0%

**Realizimi i Fondeve të Programit**

 në mijë lekë

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Publikimet Zyrtare është **59,400,000 lekë**, me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej **200,000 lekësh** dhe me Aktin Normativ nr.6, datë 20.03.2020 “Për disa ndryshime në ligjin nr.88, datë 18.12.2019 “Për buxhetin e vitit 2020””, janë pakësuar **2,947,000 lekë shpenzime korente**.Plani i rishikuar për këtë program është **56,653,000 lekë.**

Realizimi i shpenzimeve të programit është optimal, **shpenzimet e personelit janë realizuar rreth 86%**, si rrjedhojë e mosplotësimit të vendeve vakante në strukturën e QBZ në periudha të caktuara të vitit 2020, për punonjëset e larguar me raport barrë lindje. **Shpenzimet operative janë realizuar 45%,** si rezultat i pezullimit të procedurave të prokurimit, në zbatim të Udhëzimeve të Agjencisë së Prokurimit Publik, që lidhen me situatën e gjëndjes së fatkeqësisë natyrore nga COVID 19.

Për vitin 2020 janë parashikuar 4 produkte **“Botimi i akteve në fletoren zyrtare brenda afateve ligjore”** nga 71 akte të planifikuara për tu botuar janë realizuar 91 botime. Numri i akteve të ardhura për botim ka qenë më i madh se planifikimi dhe urgjenca për publikim ka sjellë rritjen e numrit të fletoreve të botuara, të cilat janë realizuar të gjitha në kohë dhe brenda afatave ligjore.“**Botimi i kodeve dhe përmbledhëseve të legjislacionit të përditësuara, në kohë reale”,** janë planifikuar 2 për periudhën 4-mujore dhe janë përgatitur nga redaksia dhe janë gati për shtyp, por për shkak të fluksit të fletoreve zyrtare dhe situatës së COVID 19, ku punohej me staf të reduktuar dhe kapaciteteve teknike në dispozicion të QBZ ishte e pamundur realizimi i shtypit të tyre. Produkti **“Botimi i akteve në buletinin e njoftimeve zyrtare brenda afateve ligjore”** janë planifikuar 16 dhe realizuar 14 kode. Ky produkt është realizuar plotësisht pasi numri i paraqitur pranë Qendrës së Botimeve Zzyrtare ka qënë më i vogël se sa parashikimi. Produkti “Botimi elektronik i fletores zyrtare, Buletinit të njoftimeve zyrtare, kodeve dhe përmbledhëseve të legjislacionit” nga 88 buletine të planifikuara janë botuar 105 buletine. Numri i akteve të ardhura për botim ka qënë më i madh se sa parashikimi.

Qendra e Botimeve Zyrtare në zërin shpenzime kapitale ka planifikuar këto projekte:

1. **“Ndërtimi i Arkivës Elektronike të QBZ”.** Për këtë projekt do të bëhet pagesa e mbetur në muajin Maj 2020.
2. “Blerje pajisje zyre”. Për këtë projekt Nuk ka nisur ende procedura e prokurimit në zbatim të Udhëzimeve të Agjencisë së Prokurimit Publik
3. “Blerje pajisje elektronike”. Janë dërguar kërkesat te Agjencia Kombëtare e Shoqërisë së Informacionit dhe jemi në pritje të perfundimit të procedurave të prokurimit.

***Programi Publikimet Zyrtare, për periudhën raportuese, nuk ka detyrime të prapambetura të krijuara rishtazi.***

1. **Programi “Mjekësia Ligjore”**

Realizimi i shpenzimeve për 4-mujorin e parë të vitit 2020 për këtë program, krahasuar me planin e periudhës, është në **masën 56 %,** ose sipas zërave kryesorë:

* + Shpenzimet e personelit 83 %
	+ Shpenzimet e tjera operative 58 %
	+ Shpenzimet kapitale 0 %

**Realizimi i Fondeve të Programit**

 në mijë lekë

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Institutin e Mjekësisë Ligjore është **87,000,000 lekë**. Me shkresën nr.2864/1, datë 14.02.2020 të Ministrisë së Financave dhe Ekonomisë është miratuar fond i veçantë **200,000 lekë**, me Aktin Normativ nr.6, datë 20.03.2020 “Për disa ndryshime në ligjin nr.88, datë 18.12.2019 “Për buxhetin e vitit 2020””, janë pakësuar **1,080,000 lekë shpenzime personeli**, buxheti i rishikuar për këtë program është **86,140,000** lekë.

Realizimi i shpenzimeve të personelit rreth 83%, vjen si rezultat i 5 vendeve vakante në Institut. Shpenzimet operative janë realizuar 58%, në këtë zë kryhet cdo vit procedura për blerje reagentësh zë 25% të fondit, ky fond nuk është realizuar pasi jemi në fazën e shpalljes së fituesit, dhe për periudhën në vijim do të bëhet dhe likuidimi i fondit prej **11,000,000 lekë.**

Në periudhën 4-mujore ky institucion për të realizuar objektivat dhe për të përmbushur qëllimin e tij ka planifikuar produktin e akteve të ekspertimit. Gjatë kësaj periudhe janë kryer 3,908 akte ekspertimi nga 4,200 të planifikuara. Realizimi rreth 93%, vjen pasi parashikimi bëhet i përafërt dhe duke u bazuar në vitet paraardhëse.

Shpenzimet kapitale për këtë institucion janë planifikuar katër projekte si më poshtë:

1. **“Rikostruksion i ambienteve të brendshme të IML-së”,** për të cilin kemi përgatitur preventivin e punimeve që do të realizohen. Procedurat në vijim nuk janë kryer si rezultat i pezullimit të procedurave të prokurimit, në zbatim të Udhëzimeve të Agjencisë së Prokurimit Publik u pezulluan, si pasojë e situatës së krijuar nga pandemia e virusit COVID 19.
2. **“Blerje pajisje autopsie dhe laboratorike”,** aktualisht jemi duke përgatitur dokumentacionin e nevojshëm për kryerjen e procedurave në katërmujorin e dytë të vitit.
3. Për projektet **“Programim i softit të menaxhimit të akteve”** dhe **“Blerje kompjutera dhe printera”,** të cilët janë miratuar me rialokimin e kryer nga Ministria e Financave dhe Ekonomisë, me shkresën 6276/1 datë 29.04.2020. Eshtë dërguar kërkesë me e-mail Agjencisë së Prokurimeve Publike për lejimin e kryerjes së procedurës nga Instituti i Mjekësisë Ligjore. Jemi në pritje të përgjigjes nga ky institucion.

***Programi Mjekësia Ligjore, për periudhën raportuese, nuk ka detyrime të prapambetura të krijuara rishtazi.***

1. **Programi “Sistemi i Burgjeve”**

Buxheti i Sistemit Burgjeve përfaqëson rreth 53% të totalit të buxhetit të Ministrisë së Drejtësisë gjithashtu 64% e shpenzimeve kapitale janë investuar në këtë program. Realizimi i shpenzimeve për 4-mujorin e vitit 2020 është 90 % ose sipas zërave kryesorë:

* + Shpenzimet e personelit 96%
	+ Shpenzimet e tjera operative 74%
	+ Shpenzimet kapitale 78%

 **Realizimi i Fondeve të Programit**

 në mijë lekë

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Sistemin e Burgjeve ishte **5,733,290,000** lekë, me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej **6,500,000 lekë** dhe me Aktin Normativ nr.15, datë 15.04.2020 “Për disa ndryshime në ligjin nr.88, datë 18.12.2019 “Për buxhetin e vitit 2020”, ***janë pakësuar 50,000,000 lekë*** shpenzime kapitale. Buxheti i rishikuar për këtë program është **5,689,790,000 lekë.**

Realizimi i fondeve për shpenzime personeli është rreth **96 %**, pasi në Sistemin e Burgjeve janë 289 vende vakante, shpenzimet operative janë në masën **74%**, ***pasi 47,000,000 lekë që janë fonde për medikamente janë në fazë vlerësimi, gjithashtu pritet të lidhet dhe kontrata për blerje këpucësh në vlerën 33,000,000 lekë***. Këto fonde do të realizohen gjatë 4-mujorit të dytë të vitit 2020.

Për këtë program janë parashikuar 8 produkte për shpenzimet korrente si më poshtë:

1. Administrata Funksionale
2. Te dënuar burra të trajtuar në I.E.V.P
3. Të dënuar femra të trajtuara në I.E.V.P
4. Të dënuar të mitur të trajtuar në I.E.V.P
5. Të dënuar të trajtuar me shërbim shëndetësor
6. Të burgosur të integruar burra
7. Të burgosur të integruar femra
8. Të burgosur të integruar të mitur

Realizimi i këtyre produkteve ndikon drejtëpërsëdrej në përmirësimin e kushteve në sistemin penitenciar. Administrata funksionale nuk është realizuar plotësisht pasi në Sistemin peniteciar ka mesatarisht 289 vende vakante. Produkti i dytë është planifikuar të trajtohen 4,812 të burgosur burra dhe janë trajtuar 4,812. Të dënuar femra të trajtuara janë planifikuar 74 të cilat janë trajtuar plotësisht. Rezulton një ulje e numrit të të dënuarve femra si rezultat i daljeve, dhe amnistisë gjatë 4 mujorit tëparë të vitit 2020. Për sa i përket të dënuarëve të mitur, 20 të planifikuar janë trajtuar plotësisht. Për 4-mujorin e parë të vitit 2020, numri i të dënuarve të trajtuar me shërbim shëndetësor është 592 raste. Tre produktet e riintegrimeve nuk janë realizuar pasi nuk është marrë një përgjigjë e plotë nga institucionet përkatëse.

Për sa i përket shpenzimeve kapitale ato janë realizuar 78%, nga **200,000,000 lekë** të parashikuara për tu realizuar për 4-mujorin e parë janë realizuar rreth **156,720,000 lekë**.

Më poshtë po listojmë të gjitha projektet e planifikuara për vitin 2020, për Sistemin e Burgjeve, realizimi i të cilave, do të kontribuojë ndjeshëm në realizimin e objektivave të parashikuara në funksion të reformës në sistemin penitenciar.

1. **“Studime projektime”** janë planifikuar 30,000,000 lekë, me Aktin Normativ nr.15, datë 15.04.2020 “Për disa ndryshime në ligjin nr.88, datë 18.12.2019 “Për buxhetin e vitit 2020” është pakësuar I gjithë fondi për këtë projekt.
2. **“Blerje automjete për sistemin e burgjeve**”, vlera fillestare **86,000,000 lekë** është pakësuar **20,000,000 lekë** me Aktin Normativ nr.15, datë 15.04.2020 “Për disa ndryshime në ligjin nr.88, datë 18.12.2019 “Për buxhetin e vitit 2020”. Nga fondi i mbetur për këtë projekt **37,416,000 lekë,** janë në proces të lidhjes së kontratës, ndërsa **28,584,000 lekë** janë në proces prokurimi te Agjensia e Blerjeve të Përqëndruara.
3. **“Blerje pajisje të ndryshme për Sistemin e Burgjeve”** janë planifikuar **123,962,000 lekë,** janë realizuar **110,384,000 lekë.** Është realizuar plotësisht vlera e planifikuar për vitin 2020 sipas kontratës së lidhur. **Vlera prej 13,072,000 është në proces prokurimi.**
4. **“Rikonstruksion i ambjenteve të zyrave të Drejtorisë së Përgjtihshme të Burgjeve”,** fondi i planifikuar është **28,596,000 lekë** dhe është në proces kolaudimi. Likuidimi i shumës do të realizohet në mbarim të këtij procesi.
5. **“Krijimi i sistemit Upgrade për zyrën e gjëndjes gjyqësore** (vërtetimi i gjëndjes gjyqësore**)”** janë planifikuar **46,336,000 lekë** dhe është realizuar plotësisht.
6. **“Rikonstruksion i godinës së vuajtjes së dënimit në I.E.V.P Lezhë, godina 4 dhe 5”,** janë planifikuar **16,000,000 lekë,** ky projekt është në proces prokurimi.
7. **“Përmiresimi i kushteve fizike të jetesës nëpërmjet përmirësimit të përgjithshëm të infrastrukturës në I.E.V.P”,** është planifikuar **39,480,000 lekë**. Këto fonde janë në proces prokurimi.

***Programi Sistemi i Burgjeve, për periudhën raportuese, nuk ka detyrime të prapambetura të krijuara rishtazi.***

1. **Programi “Shërbimi i Përmbarimit Gjyqësor”**

Realizimi i shpenzimeve për 4-mujorin e parë të vitit 2020, krahasuar me buxhetin e akorduar të periudhës, është në **masën 74%.** Realizimi i shpenzimeve sipas zërave kryesorë, rezulton si më poshtë:

* + Shpenzimet e personelit 80 %
	+ Shpenzimet e tjera operative 47 %

**Realizimi i Fondeve të Programit**

 në mijë lekë

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Shërbimin e Përmbarimit Gjyqësor ka qenë **154,100,000 lekë**, me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej **500,000 lekësh** dhe me Aktin Normativ nr.6, datë 20.03.2020 “Për disa ndryshime në ligjin nr.88, datë 18.12.2019 “Për buxhetin e vitit 2020””, janë pakësuar **5,100,000 lekë** shpenzime korente. Gjithashtu me Aktin Normativ nr.15, datë 15.04.2020 “Për disa ndryshime në ligjin nr.88, datë 18.12.2019 “Për buxhetin e vitit 2020”, janë pakësuar **2,950,000 lekë** shpenzime korente. Buxheti i rishikuar për këtë program është **146,800,000 lekë.**

Realizimi në shpenzimet e personelit është rreth 80 %, pasi në Shërbimin e Përmbarimit Gjyqësor janë **12 vendeve vakante**. Për sa i përket shpenzimeve operative gjatë 4-mujorit të parë të vitit janë realizuar në masën **47%,** si rezultat i pezullimit të procedurave të prokurimit të parashikuara, në zbatim të njoftimeve të publikuara nga Agjencia e Prokurimit Publik, për shkak të situatës së krijuar nga COVID 19.

Shërbimi i Përmbarimit Gjyqësor ka parashikuar 2 produkte për periudhën aktuale, ***“Tituj Ekzekutivë që kanë marrë zgjidhje ligjore”*** dhe ***“Menaxhimi i shërbimit përmbarimor gjyqësor”.***

Produkti i parë ka një realizim të ulët në krahasim me planin 4-mujor, kjo për arsye se gjysma e periudhës janar- prill 2020 përkon me periudhën e shpalljes së gjendjes së fatkeqësisë natyrore të shkaktuar nga COVID19. Në zbatim të Urdhrit nr.525, datë 11.03.2020 "Për Pezullimin e Veprimtarisë dhe Shërbimeve në Shërbimin Përmbarimor Gjyqësor Shtetëror", është pezulluar pjesërisht veprimtaria e Shërbimin e Përmbarimit Gjyqësor, përvec disa titujve ekzekutivë që janë të përcaktuara në Vendim të Këshillit të Ministrave. Në objektivat e këtij institucioni është dhe ekzekutimi i urdhrave të mbrojtjes, nga 160 janë ekzekutuar plotësisht, 60 prej tyre në periudhën 4-mujore kurse 100 të tjerë janë në ekzekutim në vazhdimësi.

Produkti i dytë menaxhimi i Shërbimit Përmbarimor Gjyqësor është realizuar plotësisht sipas parashikimit.

Në buxhetin e vitit 2020 nuk janë akorduar fonde për shpenzime kapitale për këtë institucion.

***Programi Shërbimi i Përmbarimit Gjyqësor, për periudhën raportuese, nuk ka detyrime të prapambetura të krijuara rishtazi.***

1. **Programi “Shërbimi për Çështjet e Birësimeve”**

Ky program, për vitin 4-mujorin e vitit 2020, ka realizuar treguesit e buxhetit në **masën 31%.** krahasuar me planin e periudhës, shpenzimet janë realizuar në zëra si më poshtë:

* + Shpenzimet e personelit 57 %
	+ Shpenzimet e tjera operative 16 %
	+ Shpenzimet kapitale 0%

 **Realizimi i Fondeve të Programit**

 në mijë lekë

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Komitetin Shqiptar të Birësimeve është **16,500,000 lekë**. Me shkresën nr.2864/1, datë 14.02.2020 të Ministrisë së Financave dhe Ekonomisë është miratuar fondi i veçantë **100,000 lekë,** me Aktin Normativ nr.6, datë 20.03.2020 “Për disa ndryshime në ligjin nr.88, datë 18.12.2019 “Për buxhetin e vitit 2020””, janë pakësuar **150,000 lekë** shpenzime korente, buxheti i rishikuar për këtë program është **16,450,000 lekë.**

Realizimi i fondeve në shpenzime personeli **57%** vjen si rezultat i 3 vendeve vakante në organikën e Komitetit Shqiptar të Birësimeve. Realizimi i shpenzimeve operative prej **16%**, vjen si rezultat i pezullimit të procedurave të prokurimit të parashikuara gjatë 4-mujorit të parë të vitit 2020, në zbatim të njoftimeve të publikuara nga Agjencia e Prokurimit Publik, për shkak të situatës së krijuar nga COVID 19.

Fondet e parashikuara për shërbime nga të tretët, si dhe për zërin honorare për anëtarët e Këshillit Drejtues të Komitetin Shqiptar të Birësimeve nuk janë realizuar plotësisht gjatë periudhës raportuese. Për vitin 2020, ky program ka parashikuar produktin “Birësime të realizuara brenda dhe jashtë vendit”, i cili është realizuar në masën 100%. Janë realizuar 10 birësime nga 10 të parashikuar.

Për shpenzimet kapitale është kërkuar rialokim nga projekti “**Rikonstruksion i pjesshëm i ambjenteve të institucionit”** në projektet **“Blerje pajisj zyre”** në vlerën **1,200,000 lekë** dhe **“Blerje pajisje elektronike” 800,000 lekë.** Me shkresën nr.5402/1 prot, date 01.04.2020 të Ministrise së Financave dhe Ekonomisë është miratuar rialokimi. Nga Komiteti Shqiptar i Birësimeve janë evidentuar nevojat për blerje pajisje dhe procedurat do të kryhen në periudhat në vijim.

 ***Programi Shërbimi për Çështjet e Birësimit, për periudhën raportuese, nuk ka detyrime të prapambetura të krijuara rishtazi***

1. Programi “Shërbimi i Kthimit dhe Kompensimit të Pronave”

Realizimi i shpenzimeve buxhetore për 4-mujorin e vitit 2020, krahasuar me buxhetin e planifikuar të periudhës, është rreth **5 %**. Realizimi i shpenzimeve, sipas zërave kryesorë, rezulton si më poshtë:

* + Shpenzimet e personelit 85 %
	+ Shpenzimet e tjera operative 25 %
	+ Fondi për kompensimin e ish pronarëve 0%
	+ Shpenzimet kapitale 0 %

 **Realizimi i Fondeve të Programit**

 në mijë lekë

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Shërbimin e Kthimit dhe Kompensimit të Pronave është 3,763,000,000 lekë. Me shkresën nr.2864/1, datë 14.02.2020 të Ministrisë së Financave dhe Ekonomisë është miratuar fond i veçantë 200,000 lekë, me Aktin Normativ nr.6, datë 20.03.2020 “Për disa ndryshime në ligjin nr.88, datë 18.12.2019 “Për buxhetin e vitit 2020””, janë pakësuar 17,700,000 lekë shpenzime korente. Gjithashtu me Aktin Normativ nr.15, datë 15.04.2020 “Për disa ndryshime në ligjin nr.88, datë 18.12.2019 “Për buxhetin e vitit 2020”, janë pakësuar 8,004,000 lekë shpenzime korente buxheti i rishikuar për programin e Shërbimit të Kthimit dhe Kompensimit të pronave është 3,737,496,000 lekë. Realizimi i fondeve në shpenzime personeli 85%, vjen si rezultat i 25 vendeve vakante në organikën e Agjencisë së Trajtimit të Pronave, ndërsa për shpenzimet operative 67%. Në zbatim të Udhëzimit nr.14,datë 24.03.2020 shumë fatura nuk janë likujduar, si rezultat kemi një përqindje të ulët të realizimit të shpenzimeve operative. Në lidhje me fondin e Kompensimit tërheqja e tij nga dega e thesarit në Bankën e Shqipërisë, nuk është kryer për shkak të situatës së krijuar nga COVID 19.

Për vitin 2020, Shërbimi i Kthimit dhe Kompensimit të Pronave, ka planifikuar 4 produkte për të përmbushur sa më mirë objektivat e institucionit.

* **Shpërndarja e fondit fizik dhe financiar.** Janë planifikuar 175 subjekte dhe janë realizuar 175. Nga fillimi i muajit Mars është bllokuar procesi i aplikimeve për kompensim, me urdhër të Ministrisë së Shëndetësisë dhe Mirëqënies Sociale për mbylljen e sporteleve në shërbim të qytetarëve dhe vijimin vetëm të shërbimeve online.
* **Numri i vendimeve të ankimuara në gjykatë** është planifikuar 451 dhe nga vendimet e nxjerra janë ankimuar 451 vendime, ky produkt është realizuar plotësisht. Ju informoj se në 4-mujorin e parë të vitit 2020, nga Sektori i Përfaqësimit Ligjor janë ndjekur 102 cështje të cilat janë regjistruar pranë ATP-se gjatë kësaj periudhe. Në gykatë janë ndjekur cështje që kanë të bëjnë me njohjen e të drejtës së pronësisë dhe vlerësimin e pronës së njohur për kompensim. Referuar të dhënave të raportuara rezulton se fluksi i padive ka pësuar ulje. Gjithashtu gjatë kësaj periudhe në këtë sektor janë administruar 349  padi nga të gjitha gjykatat e vendit ku përfaqësuesit e ATP-së pavarësisht se nuk kanë marrë pjesë fizikisht kanë kryer procedurat në mënyrë shkresore përfshirë ankimet dhe rekurset kur ka qenë e nevojshme.
* **Vendimet nga oborret në përdorim** nga 55 vendime të planifikuara janë realizuar 55, ky produkt është realizuar 100%. Sektori i tjetërsimit të sipërfaqeve shtetërore bazuar në VKM nr. 578, datë 29.08.2012 “Për përcaktimin e procedurës së kalimit në pronësi të oborreve në përdorim”, të ndryshuar, gjatë periudhës Janar - Prill 2020 ka realizuar 12 aplikime të reja, 57 vlerësime dhe 75 verifikime.

* **Shpërndarja e fondit fizik nga ALUIZNI**

Nga 255 subjekte të planifikuara janë shpërblyer 255. Ky produkt është realizuar 100%, është përdorur fondi nga Banka e Shqipërisë. Gjatë muajve Mars dhe Prill shikohet një rënie e numrit të subjekteve të reja për aplikim.

Përsa i përket shpenzimeve kapitale, Agjencia e Trajtimit të Pronave ka planifikuar projektin **“Blerje pajisje elektronike”.** Për këtë projekt janë dërguar kërkesat në lidhje me sasitë dhe llojin e produkteve që duam të marrim me shkresës nr.3297, datë 16.04.2020 pranë Agjencisë Kombëtare të Shoqërisë të Informacionit. Jemi në pritje të vijimit të procedurave nga ky institucion.

***Programi Shërbimi për Kthimin dhe Kompensimin e Pronave, për periudhën raportuese, nuk ka detyrime të prapambetura të krijuara rishtazi.***

1. **Programi “Shërbimi i Provës”**

Realizimi i shpenzimeve për 4-mujorin e parë të vitit 2020, krahasuar me buxhetin e periudhës, është në **masën 83%,** sipas zërave kryesorë është si më poshtë:

* + Shpenzimet e personelit 88 %
	+ Shpenzimet e tjera operative 47 %
	+ Shpenzimet kapitale 0%

**Realizimi i Fondeve të Programit**

 në mijë lekë

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”**,** për Drejtorinë e Përgjithshme të Shërbimit të Provës ishte **151,800,000 lekë**, me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë **prej 200,000 lekë**, me Aktin Normativ nr.6, datë 20.03.2020 “Për disa ndryshime në ligjin nr.88, datë 18.12.2019 “Për buxhetin e vitit 2020””, janë pakësuar **3,200,000 lekë** shpenzime personeli dhe janë shtuar **50,000,000 lekë** shpenzime operative. Gjithashtu me Aktin Normativ nr.15, datë 15.04.2020 “Për disa ndryshime në ligjin nr.88, datë 18.12.2019 “Për buxhetin e vitit 2020”, janë pakësuar **2,330,000 lekë** shpenzime personeli. Buxheti i rishikuar për Drejtorinë e Përgjithshme të Shërbimit të Provës është **196,470,000 lek**ë.

Shpenzimet e personelit janë realizuar 88% pasi struktura organike e institucionit ka aktualisht **9 vende vakante**. Për sa i përket shpenzimeve operative, ato janë realizuar **47%,** si rezultat i pezullimit të procedurave të prokurimit të parashikuara gjatë 4-mujorit të parë të vitit 2020, në zbatim të njoftimeve të publikuara nga Agjencia e Prokurimit Publik, për shkak të situatës së krijuar nga COVID 19.

Gjatë vitit 2020, Drejtoria e Shërbimit të Provës ka parashikuar katër produkte:

* Persona të mbikqyrur
* Persona të mbikqyrur me pajisje elektronike
* Gra të dënuara të përfshira në programin e riintegrimit
* Të mitur nën mbikqyrjen e Shërbimit të Provës

Produkti **“Persona të mbikqyrur meshkuj**” janë mbikqyrur 6,995 persona nga 6,995 të planifikuar në të gjithë Degët e Shërbimit të Provës në rrethe dhe nga Drejtoria e Përgjithshme. Në Drejtoritë e Shërbimit të Provës janë mbikqyrur të gjithë personat që kanë marrë një gjykim alternativ nga gjykatat.

Produkti “**Persona të mbikqyrur me pajisje elektronike”,** nuk është realizuar. pasi Ministria e Drejtësisë ka ndërprerë kontratën e lidhur për “Përmirësimi i sistemit të mbikqyrjes elektronike në fushën penale”, ndërkohë me Aktin Normativ Nr.6, datë 23.03.2020 Drejtorisës së Përgjithshme të Shërbimit të Provës i janë shtuar 50,000,000 lekë shpenzime operative. Ky fond do të prokurohet nga Agjencia Kombëtare e Shoqërisë së Informacionit me përfaqësues nga Shërbimi I provës për mirëmbajtjen e Sistemit të Mbikëqyrjes Elektronike.

Produkti **“Gra të dënuara të përfshira në programe riintegrimi”,** janë përfshirë 636 gra në këto programe.

Produkti **“Të mitur nën mbikqyrje të shërbimit të provës**” nga janë mbikqyrur 343 të mitur.

Produkti i parë, i tretë dhe i katërt janë realizuar plotësisht.

Për shpenzimet kapitale janë parashikuar **“Blerje pajisje zyre**”, jemi në fazën e përgatitjes së dokumentacionit, pasi ky zë është parashikuar të realizohet në 4-mujorin e dytë të vitit.

***Programi Shërbimi i Provës, për periudhën raportuese, nuk ka detyrime të prapambetura të krijuara rishtazi***

 **SEKRETAR I PËRGJITHSHËM**

 **Gentian Deva**

Konceptoi: O. Bejte

Pranoi: A.Leka

Miratoi: M. Zisi

Konfirmoi: A.Mickaj

3 kopje/ datë 28/05/2020

Bulevardi “Zog I-rë”, Tiranë Telefon: + 355 4 2259390 <http://www.drejtesia.gov.aI> info@drejtesia.gov.al